Un cal, o closca cu pui, o arhiva, printre lucrurile gasite in garajele demolate din Timisoara. Muncitori alergati cu ranga de un boschetar. Foto

TIMISOARA. Sa te minunezi, nu alta. Muncitorii care au demolat garaje pe mai multa strazi din Timisoara, in ultima vreme, au avut foarte multe surprize, iar in unele cazuri, viata le-a fost chiar in pericol.

CITESTE SI: Alte zone mari din Timisoara intra in curatenie generala. Unde se matura si se spala strazile saptamana viitoare. Programul pe zile, ca sa stiti cand sa va mutati masinile

Primarul Nicolae Robu a dezvaluit ca timisorenii care detineau baterii de garaje tineau in acestea orice altceva, mai putin masinile. Muncitorii care au lucrat la demolarea constructiilor au descoperit inauntru animale, pasari si chiar un om care e aciuase intr-unul dintre garaje.

”S-au gasit de toate in garaje. De la closca cu pui pana la un cal si chiar un barbat locuia intr-un garaj si ii ameninta pe cei ce au venit la demolare cu o unealta, ca le ia viata. Nu ne temem, avem autoritati care sunt in stare sa asigure aplicarea legii. O arhiva a fost intr-un garaj, omul si-a dat acordul sa se demoleze garajul ca nu era in tara. Multi isi tin masina afara pentru ca garajul e plin de alte lucruri. Daca la inceput au fost reticienti, unii s-au opus vehement, dupa ce s-a vazut ce frumos se amenajeaza aceste spatii dintre blocuri, au devenit foarte cooperanti si vreau sa le multumesc pentru asta”, a declarat primarul Nicolae Robu.

Luni vor fi demolate alte cinci garaje care nu au putut fi puse la pamant atunci cand s-a lucrat in zona Soarelui, a mai anuntat edilul.

Multi dintre proprietarii bateriilor de garaje s-au adresat instantei de judecata, insa au pierdut procesele, iar banii in care isi puneau nadejdea ca-i vor primi drept despagubiri si i-au cheltuit pe avocati.

Nicolae Robu spune ca primul cartier din Romania liber de garaje va fi Soarelui din Timisoara si ca in curand incepe amenajarea in Calea Martirilor unde s-au demolat constructiile din doua locatii.